सूचना और प्रसारण मंत्रालय
आईएफएफआई -51 भारतीय पैनोरामा के फिल्म निर्माता मीडिया से रूबरू हुए
यह परिभाषित करना बेहद कठिन है कि किसी की व्यक्तिगत सीमाएं कहां समाप्त होती हैं : ओरू पाथिरा स्वपनम पोल के निदेशक शरण वेणुगोपाल
यदि किसी ने फिल्म बनाई है, उसका सम्मान कीजिए : गाथम के अभिनेता भार्गव पोलुदासू
एक माँ को अपनी बेटी के लैपटॉप में गलती से उसका नग्न वीडियो मिल जाता है - ओरु पाथिरा स्वपनम पोल  शरण वेणुगोपाल द्वारा।
एक व्यक्ति जो एक दुर्घटना में अपनी याददाश्त खो देता है और एक मनोरोगी के साथ एक घर में फंस जाता है - किरण कोंडमादुगुला द्वारा गाथम ।
लोगों के सामने पहली बार उपस्थित फिल्म निर्माता शरण वेणुगोपाल और अभिनेता / निर्माता भार्गव पोलुदासु ने आज पणजी में भारत के 51 वें अंतर्राष्ट्रीय फिल्म समारोह में एक संवाददाता सम्मेलन को संबोधित किया। उनकी फिल्मों को इस वर्ष आईएफएफआई के भारतीय पैनोरमा में चुना गया है।
अपनी 37 मिनट की मलयालम गैर-फीचर फिल्म  के बारे में बात करते हुए, शरण वेणुगोपाल ने कहा, “यह परिभाषित करना बहुत कठिन है कि किसी की व्यक्तिगत सीमाएं कहां समाप्त होती हैं। फिल्म का कथानक इसी पर है। इसका शीर्षक “लाइक ए मिडनाइट ड्रीम” की व्याख्या करता है।
फिल्म के बारे में बात करते हुए, वेणुगोपाल ने कहा, “हमने मार्च 2020 के दौरान इस फिल्म की शूटिंग की; जिसके बाद देशव्यापी लॉकडाउन की घोषणा कर दी गई। हमें संदेह था कि हमारी फिल्म प्रदर्शित भी हो पाएगी या नहीं। लेकिन हमें खुशी और संतोष है कि इस वर्ष आईएफएफआई के भारतीय पैनोरमा के तहत हमारी फिल्म का चयन हुआ और उसे
दिखाया जा रहा है।
तेलुगु फिल्म “गाथम” के अभिनेता और निर्माता भार्गव पोलुदासु ने भी अपनी फिल्म के बारे में अपने अनुभव साझा किए, जिसे भारतीय पैनोरामा फीचर फिल्म के तहत चुना गया है।
अपनी फिल्म के बारे में बात करते हुए पोलुदासु ने कहा, “ओटीटी मंचों पर तेलुगु भाषा में गाथम 2020 की एक बड़ी हिट है। एक सॉफ्टवेयर पेशेवर के रूप में काम करते हुए, मेरी टीम के सदस्यों और मैंने इस फिल्म को पूरा करने के लिए सप्ताह के अंत में समय निकाला। यह हमारा जुनून था जिसकी वजह से हम इस मुकाम तक पहुंच पाए।”
उन्होंने इस फिल्म के लिए धनराशि की व्यवस्था करने में उनकी टीम के सदस्यों के सामने आई बाधाओं और व्यस्ताओं के बारे में बताया और कहा कि किस प्रकार टीम को कैलिफोर्निया के चुनौतीपूर्ण ठंडे मौसम में काम करना पड़ा। एक छोटी टीम का निर्माता होने के नाते, उन्हें इस फिल्म के निर्माण के दौरान हर तरह का काम करना पड़ा। उन्होंने कहा, "मुझे खाना बनाना, सफाई, धुलाई और अभिनय करना पड़ता था।"
अपनी सिनेमैटोग्राफी के बारे में बात करते हुए, पोलुदासु ने उल्लेख किया कि, "शुरुआती दृश्यों को देखने के बाद, हमने महसूस किया कि फिल्म एक बहुत बड़ी परियोजना बन जाएगी, जिसकी हमने योजना नहीं बनाई थी।"
उन्होंने दर्शकों को बताया कि फिल्म-निर्माण में हम इतनी बुरी तरह घुस गए थे जिसकी उन्होंने कल्पना भी नहीं की थी। मैंने यह भी सीखा कि फिल्म कैसे नहीं बनाई जा सकती। इससे पहले, मैं गुणवत्ता के बारे में किसी भी फिल्म या फिल्म निर्माताओं पर टिप्पणी करता था। लेकिन अब इस फिल्म को बनाने के बाद, मुझे हर किसी से एक बात कहनी है "अगर किसी ने फिल्म बनाई है, तो उसका सम्मान करें।"
ओटीटी मंच के बारे में एक सवाल के जवाब में, उन्होंने कहा कि यह फिल्म निर्माताओं और दर्शकों दोनों के लिए बहुत सुविधाजनक मंच है। साथ ही मंच, विषयवस्तु के लिए लालायित रहता है, अच्छी विषयवस्तु हमेशा अलग से दिखाई देती है।
पृष्ठभूमि
ओरु पाथिरा स्वपनम पोल
सुधा, एक उद्यमी और कॉलेज की एक लड़की की मां है। उसकी दुनिया उस समय उलट जाती है जब एक डॉक्टर को संदेह होता है कि उसे कैंसर हो सकता है। उसकी चिंताएं तब और भी गहरी हो जाती हैं जब एक दिन वह अपनी बेटी का लैपटॉप देखती है और गलती से उसमें अपनी बेटी का नग्न वीडियो देख लेती है।
गाथम
ऋषि एक दुर्घटना में अपनी याददाश्त खो देता है, और अदिति को देखने के लिए उठता है जो उसके जीवन का प्यार होने का दावा करती है। वे ऋषि के अतीत के सवालों के जवाब खोजने के लिए एक यात्रा पर निकल पड़े। दुर्भाग्यवश, उनकी कार किसी सुदूरवर्ती स्थान पर रुक जाती है। नजदीक से गुजरने वाला एक अजनबी उन्हें कार ठीक होने तक आश्रय प्रदान करने की पेशकश करता है। फिर मेजबान के साथ चीजें अजीब होने लगती हैं, धीरे-धीरे उसके अंधेरे पक्ष का खुलासा होने लगता है। आश्चर्यजनक परिवर्तनों के साथ चीजें नियंत्रण से बाहर हो जाती हैं। उन्हें एहसास होता है कि वे एक मनोरोगी के साथ घर में फंस गए हैं।